آذربایجان وطنداشلارینین ۸۵ فایزی اؤز وطنی اوغروندا دؤیوشمهیه حاضیردیر.
آپا-نین معلوماتینا گؤره، بو، «WIN/گاللوپ اینتئرناتیونال» طرفیندن آپاریلان سورغو زامانی معلوم اولوب.
سورغو دونیانین ۶۴ اؤلکهسینده کئچیریلیب. عمومیلیکده رئسپوندئنتلرین ۶۱ فایزی اؤلکهلری اوغوروندا دؤیوشمهیه حاضیر اولدوغونو، ۲۷ فایزی ایسه دؤیوشمهیه حاضیر اولمادیغینی بیلدیریب.
وطنداشلاری اؤلکهلری اوغوروندا دؤیوشمهیه حاضیر اولان اؤلکهلر داها چوخ یاخین شرق و شیمالی آفریکادا (۸۳ فایز)، غربی آسییادا (۸۲ فایز)، ان آز ایسه غربی آوروپا (۲۵) رئگیونوندادیر. یاپونلار سورغو زامانی اؤلکهلری اوغروندا دؤیوشمهیه ان آز حاضیر اولان (۱۱ فایز) رئسپوندئنتلر اولوبلار. آلمانلارین ۱۳ فائیزی، بریتانییالیلارین ۲۷ فایزی، فرانسیزلارین ۲۹ فایزی اؤلکهلری اوغروندا دؤیوشمهیه حاضیردیر.
سورغونون نتیجهلرینه گؤره، آذربایجانلیلارین ۸۵ فایزی وطنلری اوغروندا دؤیوشمهیه حاضردیر. آذربایجانلیلار اؤلکهلری اوغروندا دؤیوشمهیه حاضر اولان خالقلار سیراسیندا ۶-جی یئرده قرارلاشیب. گورجولر ۷۶ فایزلیک گؤستریجی ایله ۹-جو، ائرمهنیلر ۷۲ فایزلیک گؤستریجی ایله ۱۵-جی یئرده قرارلاشیب. سیاهییا ۹۴ فایزلیک گؤستریجی ایله مراکئش و فیجی باشچیلیق ائدیر. اوکراینالیلار ۶۲ فایزلیک گؤستریجی ایله ۲۴-جو، روسلار ۵۹ فایزلیک گؤستریجی ایله ۲۷-جی، ایسرایل ۶۶ فایزلیک گؤستریجی ایله ۲۰-جی یئرده قرارلاشیب.
سورغویا هر اؤلکهدن ۱۰۰۰ نفر جلب ائدیلیب.
azb_Arab azb_Arab azb_Arab azb_Arab azb_Arab azb_Arab